Аԥсадгьыл ахь архынҳәразы аминистрра асоциалтә-бзазаратә ҟәша аиҳабы Алиас Нанба арадио Sputnik аефир аҟны иҳәеит Шьамтәыла аибашьра еилгеижьҭеи уаантәи Аԥсныҟа нхара иааз ҳџьынџьуаа аӡәгьы шьҭахьҟа дымцеит ҳәа.
Ҭырқәтәыла иҟоу Аԥсуаа ркультуратә хеилакқәа рфедерациа ахантәаҩы Аҭанур Аҟәысба Аԥсны ахада имаҵура идкылара иазкны Аҟәа имҩаԥгаз ауснагӡатә аҟны дықәгылеит.
Апоет, адраматург, Аџьба ихьӡ зху аҳәынҭқарратә премиа алауреат Валери Касланӡиа арадио Sputnik Аԥсны аефир аҿы дигәалаиршәеит иҩыза апоет Таиф Аџьба.
Аԥсуаа иаԥырҵеит еиуеиԥшым ачымазарақәа рынцәахәқәеи рныҳәареи. Урҭ иреиуоу анаԥреи агырӡныҳәеи рымҩаԥгашьа атәы арубрика "Жәлар рдоуҳаҟны" дазааҭгылоит афольклорист Есма Ҭодуаԥҳа.